****

**1η Ανακοίνωση**

για το

**2ο Παιδαγωγικό Συνέδριο Κιλκίς**

Σάββατο **18 Μαΐου** – Κυριακή **19 Μαΐου**

**“Δημιουργικότητα και Φαντασία στη Σχολική Τάξη”**

**Διοργάνωση**

Διεύθυνση Πρωτοβάθμιας Εκπαίδευσης Κιλκίς

Σύλλογος Εκπαιδευτικών Π/θμιας Κιλκίς

Σύλλογος Εκπαιδευτικών Π/θμιας Παιονίας

**Σκοπός του Συνεδρίου** είναι να παρουσιαστούν από εκπαιδευτικούς και ερευνητές καινοτόμες ή αποτελεσματικές διδακτικές προτάσεις, εκπαιδευτικές πρακτικές και παιδαγωγικές θέσεις που αφορούν την πρωτοβάθμια εκπαίδευση. Μέσα από παρουσιάσεις εκπαιδευτικών προγραμμάτων που υλοποιήθηκαν στα σχολεία, διδακτικών μεθόδων και προσεγγίσεων με παιδαγωγικό αποτύπωμα θα γίνει ανταλλαγή απόψεων και εμπειριών, θα ενθαρρυνθούν συνεργασίες και θα ιχνηλατηθεί η δημιουργικότητα των εκπαιδευτικών.

Το συνέδριο διοργανώνεται

υπό την αιγίδα

της **Περιφερειακής Ενότητας Κιλκίς**

του **Δήμου Κιλκίς**

του **Δήμου Παιονίας**

με τη συνεργασία

της **Περιφερειακής Διεύθυνσης Π/θμιας & Δ/θμιας** **Εκπαίδευσης Κεντρικής Μακεδονίας**

και τη στήριξη

της **Μητρόπολης Πολυανής και Κιλκισίου**

της **Μητρόπολης Γουμενίσσης, Αξιουπόλεως και Πολυκάστρου**

**Σημαντικές ημερομηνίες:**

Υποβολή περιλήψεων **έως 1η Φεβρουαρίου**

Υποβολή εργασιών και παρουσιάσεων (power point) **έως 1η Μαρτίου**

**Τόπος διεξαγωγής του Συνεδρίου**

Α. Αυστροελληνική Καπναποθήκη Κιλκίς (συνεδριακός χώρος)

Β. Διαδικτυακή Συνεδρία για εκπαιδευτικούς που υπηρετούν εκτός της Περιφέρειας

Κεντρικής Μακεδονίας με παρουσιάσεις εξ αποστάσεως

**Ιστοσελίδα Συνεδρίου:**  <http://conferencekilkis.sites.sch.gr>

**Ηλεκτρονική επικοινωνία:** [conferencekilkis@dipe.kil.sch.gr](mailto:conferencekilkis@dipe.kil.sch.gr)

**Έκδοση πρακτικών:** Ηλεκτρονική έκδοση πρακτικών με ISBN

**Επιστημονική επιτροπή**

Δρ Κόπτσης Αλέξανδρος, Περιφερειακός Διευθυντής Εκπαίδευσης Κεντρικής Μακεδονίας

Λεμονίδης Χαράλαμπος, καθηγητής Διδακτικής Μαθηματικών Παιδαγωγικής Σχολής Φλώρινας

Κακανά Δόμνα-Μίκα, καθηγήτρια Θεωρίας Προσχολικής Εκπαίδευσης Παιδαγωγικής Σχολής Α.Π.Θ.

Αγγελακέρης Μαυροειδής, καθηγητής Φυσικής & Μαγνητισμού, Τμήμα Φυσικής Α.Π.Θ.

Ζάχος Δημήτρης, αναπληρωτής καθ. Παιδαγωγικής & Κοιν. Αποκλεισμού Παιδαγωγικής Σχολής Α.Π.Θ.

Κοσμάνης Θεόδωρος, αναπληρωτής καθ. τμήμ. Παραγωγής και Διοίκησης Διεθνούς Παν. Ελλάδας

Πλιόγκου Βασιλική, επίκ. καθ. Παιδαγωγικής και Εφαρμογών στην Εκπ., Τμήμα Νηπιαγωγών Φλώρινας

Βιτούλης Μιχάλης, αναπληρωτής καθ. Ψηφιακής Παιδαγωγικής Διεθνούς Παν. Ελλάδας

Δρ Μαυροπαλιάς Τρύφων, Ε.ΔΙ.Π. Ειδικής Αγωγής Παιδαγωγικής Σχολής Φλώρινας

Δρ Ελευθερίου Πιπίνη, Σύμβουλος Εκπαίδευσης 2ης Περιφέρειας Κιλκίς

Κοτρωνίδου Ιωάννα, Νομικός, Σύμβουλος Εκπαίδευσης Νηπιαγωγών Κιλκίς

Δρ Παπαδόπουλος Πάρης, Σύμβουλος Εκπαίδευσης 1ης Περιφέρειας Κιλκίς

Δρ Ιωαννίδης Χρήστος, υποδιευθυντής 6ου Δημοτικού Σχολείου Κιλκίς

Δρ Μαρκάδας Σωτήρης, Διευθυντής Πρωτοβάθμιας Εκπαίδευσης Κιλκίς

**Θεματικές ενότητες**:

* Δραστηριότητες Προσχολικής Αγωγής
* Συνέργειες μεταξύ σχολείων
* Περιβαλλοντική Εκπαίδευση
* Τέχνη & Εκπαίδευση
* Λογοτεχνία & Εκπαίδευση
* ΤΠΕ στην Εκπαίδευση
* Μάθηση & παιχνίδι
* Γονείς & Εκπαίδευση
* Ειδική Αγωγή
* Η Φυσική Αγωγή στο Δημοτικό Σχολείο.
* Οι ξένες γλώσσες στην Πρωτοβάθμια Εκπαίδευση
* Τεχνητή Νοημοσύνη & Εκπαίδευση

**Στο Πρόγραμμα του Συνεδρίου περιλαμβάνονται:**

* Κεντρική ομιλία
* Προφορικές παρουσιάσεις
* Αναρτημένες ανακοινώσεις (Posters)

**Υποβολή παρουσιάσεων**

Όσοι επιθυμούν να συμμετάσχουν στο Συνέδριο ως εισηγητές θα υποβάλλουν ηλεκτρονικά περίληψη της εισήγησης μέχρι 250 λέξεις. Τα πρότυπα της περίληψης και της εισήγησης θα είναι διαθέσιμα στην ιστοσελίδα <http://conferencekilkis.sites.sch.gr> από 1η Δεκεμβρίου. Θα υπάρχει δυνατότητα βοήθειας από ομάδα υποστήριξης για τη δημιουργία των power point παρουσίασης.

Μέλη της επιστημονικής επιτροπής θα αξιολογήσουν τις περιλήψεις και τις παρουσιάσεις και εφόσον κριθεί αναγκαίο θα επικοινωνήσουν με τον/την εισηγητή/τρια για να γίνουν οι απαραίτητες βελτιώσεις. Τα πρακτικά του Συνεδρίου με το ISBN θα αναρτηθούν στην ιστοσελίδα του Συνεδρίου.

Διαθέσιμο e-mail για πληροφορίες το [conferencekilkis@dipe.kil.sch.gr](mailto:conferencekilkis@dipe.kil.sch.gr) και το τηλέφωνο 2341027053.

**Επισημάνσεις**

* Η συμμετοχή στο Συνέδριο είναι ελεύθερη.
* Βεβαιώσεις συμμετοχής θα λάβουν όσοι/ες παρακολουθήσουν τις εργασίες του Συνεδρίου.
* **Βεβαιώσεις συμμετοχής με το ISBN των πρακτικών θα λάβουν όσοι/ες συμμετάσχουν με παρουσιάσεις.**

